kardosdrur/scandi-wiki huggingface dataset:
Halleby Å

Halleby Å er en å på Vestsjælland, på egnen sydøst for Kalundborg. Den begynder hvor Regstrup Å, der kommer fra Skarresø ved Jyderup, løber sammen med den fra syd kommende Åmose Å; Halleby Å fortsætter mod sydsydvest gennem Åmosen, og løber ud i Tissøs nordøstlige hjørne.
Derfra løber den mod vest til Bjerge Enge, hvor den svinger mod syd ned til brakvandssøen Flasken hvor den løber ud i Storebælt i Jammerland Bugt. Udsætning af fiskeyngel er en fristelse for skarv, som modarbejdes af frivillige.

Halleby Å har oprindeligt haft sit udløb noget nordligere, ved Bjerge Enge men dannelse af strandvoldene der nu hedder Osen har tvunget den sydpå; Ved Osen blev der i 1940 gravet en kanal (Sukkerkanalen) ud til bugten, for at aflaste åen for spildevandsudledninger fra Gørlev Sukkerfabrik.

Åmose Å regnedes tidligere for en del af Halleby Å, hvilket gjorde den til den næst længste å på Sjælland, efter Susåen, med en længde på 62 km.
Halleby Å afvander et areal på ca. 525 km2.

Vandføringen i Halleby Å svinger fra 0 kubikmeter pr. sekund om sommeren til 10 kubikmeter pr. sekund om vinteren.

Beskyttet område 
Flasken og åens udløb er et af de sidste uregulerede å-udløb på Sjælland, og er en del af en naturfredning på i alt 285 hektar, der blev oprettet i 1979; den anden del er Reersø Vejle syd for landtangen til Reersø.

Den øverste del af Halleby Å er en del af habitatområde 156 Store Åmose, Skarre Sø og Bregninge Å
 og det ca. 3.300 ha store habitatområde og fuglebeskyttelsesområde 157 Åmose, Tissø, Halleby Å og Flasken

I 2003 foreslog Friluftsrådet, at der blev oprettet en naturpark, der skulle omfatte Åmosen og Tissø samt dele af Halleby Å. Samtidigt med pilotprojekterne om nationalparkerne gennemførte Friluftsrådet et undersøgelsesprojekt i 2004-2005. Kalundborg, Sorø og Holbæk kommuner har arbejdet videre med planerne.

Noter

Eksterne kilder og henvisninger 
 Salmonsens
 Knud Dahl: Fredede områder i Danmark, 7. udg. 1994

Fredede arealer i Danmark
EU-habitatområder i Danmark
Lokaliteter i Kalundborg Kommune
UEFA's koefficientliste

UEFA's koefficientliste er en liste hvor alle europæiske fodboldklubbers præstationer i de europæiske turneringer. Der findes både en koefficientliste for klubber og lande, altså klubberne tilsammen.

Måden det er regnet ud på er over de seneste 5 år, hvor hver kvalifikationsrunde giver point, gruppespil giver point, og vundne kampe giver point. Den måde, det bliver regnet på, kan man se på

Danmarks placering på UEFA's koefficientliste 
Pr. 1. juni 2011 lå Danmark som nummer 12, hvilket gjorde, at også i sæsonen 2012/2013 ville nummer 1 og 2 i Superligaen gå videre til Champions League, hvor mestrene kom direkte i gruppespillet, mens nummer 2 indtræder i 3. kvalifikationsrunde for ikke-mestre. Nummer 3 og 4 i Superligaen samt pokalvinderen ville komme i kvalifikationen til Europa League. Her ville pokalvinderen indtræde i 4. kvalifikationsrunde, mens nummer 3 vil indtræde i 3. kvalifikationsrunde og nummer 4 i 2. kvalifikationsrunde.

Pr. 12. april 2018 lå Danmark nr. 17, hvilket ikke var nok til at give Danmark en direkte plads i Champions League. Dermed fik vinderen af Superligaen en plads i kvalifikation til Champions League. Nr. 2 skulle i Europa League playoff, mens nr. 3 skulle spille mod vinderen fra nedrykningsplayoff til at komme i kvalifikation til Europa League.

Danske klubber på UEFA's koefficientliste 
Pr. 12. april 2018 er de danske klubber, som ligger over landskoefficienten på 25.950, placeret i Europa på følgende måde:

Eksterne henvisninger 
 UEFA Country and Club Rankings (LIVE-Update)
 UEFA's koefficientliste for lande
 UEFA's koefficientliste for fodboldklubber

Fodnoter 

Fodbold
ANKF

All Nippon Kyūdō Federation (ANKF) (på japansk Zen Nihon Kyūdō Renmei) blev oprettet i 1948, som den øverste organisation for kyudo i Japan.

Medlemsorganisationer 
ANKF fungerer som paraplyorganisation for henholdsvis International Kyudo Federation (IKYF) samt European Kyudo Federation (EKF).

I Danmark repræsenteres ANKF kyudo af Dansk kyudoforbund (DKF), der er optaget i European Kyudo Federation.

Formål 
ANKF definerer kyudo som 'Buens Vej', en traditionel japansk disciplin, hvor den japanske bue benyttes i forbindelse med sport samt træning af krop og sind.

Eksterne Links 

 All Nippon Kyudo Federation 
 European Kyudo Federation 
 Danske Kyudo forbund

Referencer 

Sportsorganisationer
Sport i Japan
Kampsport
Armadillo

Armadillo har flere betydninger:
 Armadillo – engelsk navn for et bæltedyr
 Armadillo (lejr) – en dansk lejr i Afghanistan
 Armadillo (film) – en dansk dokumentarfilm af Janus Metz
Emil Haussmann

Emil Haussmann (født 11. oktober 1910, død 31. juli 1947) var en tysk SS-officer.

Haussmann havde graden af SS-Sturmbannführer og tilhørte under 2. verdenskrig Einsatzkommando 12 i Einsatzgruppe D underlagt Sicherheitsdienst.

Han var en af de 24 officerer, som blev tiltalt under Einsatzgruppen-processen, men han begik selvmord kort før den begyndte.

Personer fra Einsatzgruppen
SS-officerer
Nazister der har begået selvmord
Nicolai Faber (biskop)

Nicolai Faber (født 19. juni 1789 i Odense, død 15. maj 1848 sammesteds) var en dansk biskop, broder til Frederik Faber.

Faber blev student 1807, cand. theol. 1811, underviste derefter i København, var adjunkt ved Metropolitanskolen 1813-14; men for at skaffe udkommet til sig og sin familie tog han plads på sin broders købmandskontor, skrev der en afhandling for den filosofiske doktorgrad (1817).

Efter forgæves at have søgt forskellige embeder blev han 1820 sognepræst i Allested og Vejle på Fyn, 1826 i Middelfart og Kavslunde, 1830 ved Sankt Knud i Odense og stiftsprovst og 1834 biskop over Fyns Stift. 1826 blev han dr. theol..

Faber ville en konservativ fremskridtsbevægelse inden for statskirken. Udgav 12 Prædikener (1825), skrev om almueskolen (1832) og om bibellæsninger (1834).

Han blev Ridder af Dannebrogordenen 1835, Dannebrogsmand 1840 og Kommandør 1846.

Kilder

Eksterne henvisnínger

Litteratur 
 Kampen for indflydelse i Statskirken: Nicolai Faber, Fyns biskop 1834-1848 af Jens Rasmussen 1996

Biskopper over Fyens Stift
Kommandører af 1. grad af Dannebrog
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Personer fra Odense
Armadillo (lejr)

Armadillo var til tider navnet på en forpost tilhørende ISAF i Helmand-provinsen i Afghanistan. Danske forsvarsstyrker var ind imellem tilknyttet forposten. Den blev omdøbt til "Budwan" i 2010, inden den blev revet ned og forladt i 2011.

Se også
Armadillo (film)

Ref.

Militære anlæg
Bygninger, konstruktioner og anlæg i Afghanistan
Krigen i Afghanistan (2001-nutid)
Armadillo (film)

Armadillo er en dansk dokumentar (klippet sammen fra optagelser af danske soldater i Afghanistan) fra 2010 af Janus Metz Pedersen.

Armadillo var navnet på den danske forpost i Helmand-provinsen i Afghanistan. Med et hjelmkamera følges en gruppe danske soldater.

Filmen vandt en publikumspris ved Filmfestivalen i Cannes 2010 og modtog i 2011 en Robert for årets lange dokumentarfilm.

Noter

Eksterne henvisninger 
 Armadillo på bionyheder.dk 
 

Dokumentarfilm fra Danmark
Danske film fra 2010
Robertprisen for årets lange dokumentar
Film fra Danmark (administrationskategori)
Peter Ditlev Faber

Peter Ditlev Faber (15. september 1768 – 17. marts 1847) var en dansk præst og landøkonomisk forfatter.

 
Faber tog attestats 1791 og fik 4 år efter Jungshoved Sognekald, som han beklædte i 15 år, indtil han 1810 fik sin afsked "efter Ansøgning". Utvivlsomt stod hans hu mere til landmandens end til præstens gerning, han var stokrationalist og stod ikke på nogen god fod med sin menighed. Men som landøkonom var han virksom og dygtig.

Allerede som præst var han kommissionær ved herregårdes køb og salg og røgtede inspektionen af godser, hvis ejere var fraværende. Efter sin afsked forpagtede og ejede han flere gårde og udfoldede en betydelig litterær virksomhed.

Han oversatte fremmede forfattere, skrev bøger og artikler, udgav tidsskrifter, udarbejdede planer for "Indretning af Biblioteker til Almuens Brug", for hvilke han af Landhusholdningsselskabet modtog flere guldmedaljer etc.

Af hans skrifter kan nævnes: Gives der Midler til at forbedre Landmandens Kaar, og hvilke er disse? (1823), Anvisning til Husdyrenes Fodring og Pleje, grundet paa Erfaring (1836) og en dyrlægebog (1839).

Eksterne henvisninger 
Biografi i Dansk biografisk Lexikon

Danskere i 1800-tallet
Tapas

Tapas er navnet på en række små, spanske retter, der kan bruges som appetitvækkere eller sættes sammen til et stort måltid. Tapa betyder låg på spansk, og det menes at ordets brug i forbindelse med mad stammer fra Andalusien, hvor tyndt brød eller skinke blev brugt som låg på glassene for at holde insekter ude af sherryen.

Henvisninger

Mad fra Spanien
Villiam Faber

Andreas Villiam Faber, (2. januar 1847 i København – 1. maj 1883) var en dansk forfatter, søn af Peter Faber.
Faber, som var assistent ved Statstelegrafen, er særlig kendt i vide kredse som visedigter (bl.a. Sange for Børn til melodier af Emil Horneman) og som forfatter af en mængde originale og bearbejdede dramatiske arbejder, hvoraf adskillige blev skrevet sammen med Carl Møller under firmamærket "Peter Sørensen".

Faber skrev endvidere librettoen "Spanske Studenter" (opført 1883 på Det kongelige Teater). En sympatisk skildring af Faber og i det hele af det Faberske hjem er givet af Otto Borchsenius i "Hjemlige Interiører" (s. 213-24).

Eksterne henvisninger 
 Biografi i Dansk biografisk Lexikon
 Villiam Faber på Dansk Forfatterleksikon
 

Danskere i 1800-tallet
Sangskrivere fra Danmark
Dansksprogede forfattere fra Danmark
Rudolf Batz

Rudolf Batz (10. november 1903 – 6. februar 1961) var en tysk SS-Sturmbannführer. Fra 1. juli til 4. november 1941 var han leder af Einsatzkommando 2 og dermed ansvarlig for massemord mod jøderne i de baltiske lande.

Efter krigen levede Batz et ukendt sted i Vesttyskland. I 1961 blev han arresteret og begik selvmord i sin celle kort før retssagen.

Personer fra Einsatzgruppen
Forbrydere i Holocaust
Nazister der har begået selvmord
Holocaust i Polen
Holocaust i Litauen
Holocaust i Letland
Holocaust i Estland
Baby Be Mine

"Baby Be Mine" er en sang fra Michael Jacksons album Thriller fra 1982. Sangen er nummer to på tracklisten, og den handler om kærlighed.

Sange af Michael Jackson
Sange fra 1982
P.Y.T. (Pretty Young Thing)

P.Y.T. (Pretty Young Thing) er en sang fra Michael Jacksons album Thriller, hvorpå den er den næstsidste. Sangen er tre minutter og otteoghalvtreds sekunder lang.

"P.Y.T. (Pretty Young Thing)" er desuden blevet indspillet i forbindelse med den amerikanske TV-serie Glee, hvor den fremføres af figuren "Artie", samtidigt med, at figuren "Mike" danser til. Sangen forekommer i season 2, episode 12; "Silly Love Songs".

Janet og La Toya Jackson, to af Michaels søstre, synger med på den som de "Pretty young things" 

Sange af Michael Jackson
Sange fra 1982
The Lady in My Life

"The Lady in My Life" er en sang fra Michael Jacksons album Thriller fra 1983. Sangen er den sidste på tracklisten.

Sangen handler om udødelig kærlighed ("Even when we're old and gray, I will love you more each day") og hvordan denne kvinde er hele verden for Michael ("You're every wonder in this world to me")

Sange af Michael Jackson
Sange fra 1983
Working Day and Night

"Working Day and Night" er en sang fra Michael Jacksons album Off the Wall. Sangen er nummer tre på tracklisten, men blev aldrig et særlig stort hit.

Sangen handler om en pige, der kan formodes at være Michaels kæreste, som får ham til at arbejde nat og dag ("You've got me working day and night"). Dette leder ham til at tænke at hun er ham utro ("Then you must be seeing, some other guy instead of me"). 

Denne sang har været på tracklisten på mange af Michaels live koncerter på hans turneer, hvor den gerne slutter af med nogle linjer der ikke er i den originale tekst, muligvis ren improvisation fra Michaels side. 

Sange af Michael Jackson
Sange fra 1979
Get on the Floor

"Get on the Floor" er en sang fra Michael Jacksons album Off the Wall. Sangen er nummer fire på tracklisten, og den handler om, at man skal komme ud på dansegulvet (Get on the Floor and dance.)

Sange af Michael Jackson
Sange fra 1979
I Can't Help It

"I Can't Help It" er en sang fra Michael Jacksons Off the Wall-album. Sangen handler om at Michael Jackson hverken kan eller vil hjælpe en person med et problem (I Can't Help It if I wanted to. I wouldn't help it even if I could.)

Sange af Michael Jackson
Sange fra 1979

en:I Can't Help It (Michael Jackson song)
It's the Falling in Love

"It's the Falling in Love" er en sang fra Michael Jacksons album Off the Wall. Sangen er den næstsidste på tracklisten, men er aldrig blevet et stort hit.

Sange af Michael Jackson
Sange fra 1979
Burn This Disco Out

"Burn This Disco Out" er en sang fra Michael Jacksons album Off the Wall fra 1979. Sangen er den sidste på tracklisten, men er aldrig blevet et særlig stort hit.

Sange af Michael Jackson
Sange fra 1979
Ernst Biberstein

Ernst Emil Heinrich Biberstein (født 5. januar 1899, død 8. december 1986) var en tysk SS-Sturmbannführer, medlem af SD og chef for Einsatzkommando 6.

Han sluttede sig til nazistpartiet NSDAP i 1926 og SS den 13. september 1936 (medlemsnummer 272.692). Fra marts til oktober 1940 gjorde han tjeneste som soldat. I 1941 ændrede han navn fra Szymanowski til Biberstein. Efter mordet på Reinhard Heydrich blev han tildelt kommandoen over Einsatzgruppen C i juni 1942.

Biberstein blev anklaget ved Einsatzgruppenprocessen under Nürnbergprocessen. Retssagen begyndte i september 1947 og sluttede den 9. april 1948. Han nægtede sig skyldig i alle anklager. Einsatzkommando 6 var tiltalt for at have gennemført omkring 2-3.000 henrettelser.

Biberstein var bl.a. til stede ved henrettelser, hvor ofrene blev tvunget til at ligge på knæ på kanten af en grav og derefter blive skudt med maskinpistol.
Han blev kendt skyldig og dømt til døden ved hængning, som senere blev ændret til livsvarigt fængsel i 1951. Han blev løsladt i 1958 og døde i 1986 i Neumünster.

Referencer 

Personer fra Einsatzgruppen
SS-officerer
Dømte ved Nürnbergprocessen
Otto Bradfisch

Otto Bradfisch (10. maj 1903 – 22. juni 1994) var en tysk økonom, jurist, SS-Sturmbannführer og leder af Einsatzkommando 8 samt medlem af SD. Han var derudover chef for sikkerhedspolitiet i Litzmannstadt (Łódź) og Potsdam.

Efter krigen lykkedes det ham indtil 1953 at skjule sin sande identitet og i stedet gå under navnet Karl Evers. Efter nogen tid begyndte han igen at bruge sit rigtige navn. Den 21. april 1958 blev Bradfisch midlertidigt tilbageholdt og dømt ved Münchens statsdomstol til 10 år i fængsel. I 1963 blev hans straf ændret til 13 års fængsel. Bradfisch og hans kone, som blev gift den 23. november 1932, havde tre børn, hvoraf den yngste, en pige født i Łódź, døde, da de var på flugt fra den sovjetiske fremrykning.

Jurister fra Tyskland
Personer fra Einsatzgruppen
Fritz Dietrich

Fritz Dietrich (6. august 1898 – 22. oktober 1948) var en tysk SS-officer.

Efter 2. verdenskrig blev han sat for retten, og dømt til døden for krigsforbrydelser. Dietrich havde blandt andet beordret henrettelse af syv allierede krigsfanger, som var hoppet ud i faldskærme.

I 1948 blev Dietrich hængt i Landsberg-fængslet.

Personer henrettet ved hængning
SS-officerer
Asamoah Gyan

Asamoah Gyan (født 22. november 1985 i Accra, Ghana) er en ghanesisk fodboldspiller, der spiller som angriber hos Kayserispor i Tyrkiet.Tidligere har han optrådt for blandt andet Udinese og Modena FC i Italien, den ghanesiske klub Liberty Professionals og Rennes FC i Frankrig samt for Premier League-klubben Sunderland.

Landshold 
Gyan har (pr. marts 2018) spillet hele 105 kampe og scoret 51 mål for Ghanas landshold, som han debuterede for i 2003. Han har repræsenteret sit land ved både VM i 2006 i Tyskland, samt Africa Cup of Nations i 2008 og 2010.

Eksterne henvisninger 

 

Fodboldspillere fra Ghana
Personer fra Accra
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Fodboldspillere fra Udinese Calcio
Fodboldspillere fra Stade Rennais FC
Fodboldspillere fra Sunderland A.F.C.
Steve Gohouri

Steve Gohouri (8. februar 1981 i Abidjan, Elfenbenskysten - december 2015, Krefeld, Tyskland) er en ivoriansk fodboldspiller, der spiller som forsvarsspiller. Han står i øjeblikket uden kontrakt. Tidligere har han optrådt for en række europæiske klubber, senest BSC Young Boys i Schweiz, tyske Borussia Mönchengladbach og franske Paris Saint-Germain samt adskillige små andre klubber.

Landshold 
Gohouri har (pr. 29 februar 2012) spillet tretten kampe og scoret tre mål for Elfenbenskystens landshold, som han debuterede for i 2006. Han har repræsenteret sit land ved Africa Cup of Nations i 2008 og VM i 2010.

Eksterne henvisninger 
 Soccerbase.com spillerinfo

Fodboldspillere fra Elfenbenskysten
Deltagere ved verdensmesterskabet i fodbold 2010
Fodboldspillere fra Paris Saint-Germain
Fodboldspillere fra Bologna FC
Fodboldspillere fra BSC Young Boys
Fodboldspillere fra Borussia Mönchengladbach
Fodboldspillere fra Wigan Athletic F.C.
Abdoulaye Méïté

Abdoulaye Méïté (født 6. oktober 1980 i Paris, Frankrig) er en franskfødt ivoriansk fodboldspiller. Méïté har gennem karrieren blandt andet repræsenteret West Bromwich, Bolton, Marseille og Red Star.

Tidligere har han optrådt for de franske klubber Red Star og Olympique Marseille samt for et andet engelsk hold, Bolton Wanderers.

Landshold 
Méïté har (pr. marts 2018) spillet 48 kampe og scoret ét mål for Elfenbenskystens landshold, som han debuterede for i 2003. Han har repræsenteret sit land ved VM i 2006, samt ved Africa Cup of Nations i både 2006, 2008 og 2010.

Eksterne henvisninger 

Fodboldspillere fra Elfenbenskysten
Deltagere ved verdensmesterskabet i fodbold 2006
Fodboldspillere fra Olympique Marseille
Fodboldspillere fra Bolton Wanderers F.C.
Fodboldspillere fra West Bromwich Albion F.C.
Fodboldspillere fra Red Star F.C.
Nina Christiansen

Nina Christiansen (født 7. juni 1964 i København) er en tidligere dansk atlet. Hun var medlem af Frederiksberg IF og fra 1995 i Sparta Atletik.

Christiansen var kun 15 år da hun 1980 vandt sit første danske mesterskab ved at vinde 1500 meter indendørs, efter at hun året inden var bronzemedaljør. Under hele karrieren vandt hun seks danske mesterskaber individuelt.

Christiansen blevet udtaget til at løbe 5000 meter i OL i Atlanta 1996. Det skete, da hun kappede 14 sekunder af sin egen tidligere personlige rekord ved et stævne i Hengelo i Holland. Hendes tid var: 15.26,17, hvilket også blev karrierens bedste tid. Ved OL i Atlanta blev hun slået ud efter en 10.plads i sit heat på tiden 15,56,38.

I Sparta trænede Christiansen under den tidligere landstræner og nuværende idrætsforsker Henrik Larsen.

Internationale mesterskaber 
 
 1996 OL 5000 meter 15,56,38
 1995 VM 5000 meter 26.plads 15,44,66

Danske mesterskaber 
  1997 5000 meter 16,37,38
  1996 1500 meter 4,33,21
  1996 5000 meter 16,05,24
  1995 5000 meter 16,14,60
  1994 10.000 meter 33,49,53
  1993 10.000 meter 33,48,40
  1992 10.000 meter 34,23,57
  1992 3000 meter 9,30,45
  1992 1500 meter 4,26,26
  1991 1500 meter 4,21,69
  1989 3000 meter 9,41,93
  1989 1500 meter 4,25,23
  1980 1500 meter inde 4,49,3
  1979 1500 meter 4,31,8

Personlig rekord 
 1500 meter: 4.14.02 1993
 3000 meter: 9,03,12 1995
 5000 meter: 15,26,17 1996
 10.000 meter: 33,26,14 1993
 10 km Landevej: 32,52 1995
 Halvmaraton: 1,15,15 1997

Ekstern henvisning 
 DAF i tal – Nina Christiansen 
 – Nina Christiansen profil
 Nina Christiansen Biography and Olympic Results – Olympics at Sports-Reference.com 
 Spartas TOP 10 
 Alle tiders danske senior top 10 – udendørs

Mellemdistanceløbere fra Danmark
Atleter fra Sparta Atletik
Atleter fra Frederiksberg IF
Personer fra København
Danske OL-deltagere i atletik
Maratonløbere fra Danmark
Langdistanceløbere fra Danmark
Vindinge (Nyborg Kommune)

Vindinge er en by på Fyn med , beliggende 29 km øst for Odense og 5 km vest for Nyborg, som den er tæt på at vokse sammen med. Byen hører til Nyborg Kommune og ligger i Region Syddanmark.

Vindinge hører til Vindinge Sogn, og Vindinge Kirke ligger i byen. Vindinge Å løber gennem byen – Vindinge nord for åen er vokset sammen med Rosilde syd for åen.

Faciliteter 
En afdeling af Danehofskolen ligger i Vindinge. Hertil hører SFO'en Spiren. Vindinge Hallen ved skolen benyttes af Vindinge Boldklub, der tilbyder fodbold og håndbold, samt Vindinge Badmintonklub.

Vindinge Forsamlingshus er fra 1919 og har en stor sal til 100 personer og en lille sal til 30 personer. Plejecentret Vindinge Landsbycenter har 24 boliger.

Historie 
Vindinge var hovedby i Vindinge Herred. Øst for byen ligger Gammelborg, hvor det tidligste Nyborg antages at have ligget.

Jernbanen 
Vindinge havde station på Ringe-Nyborg Banen (1897-1962). Stationen hed Lamdrup Station og lå mellem landsbyerne Lamdrup og Vindinge.

I 1899 beskrives Vindinge, Rosilde og Lamdrup således: "Vindinge, ved Nyborg-Bøjdenvejen, med Kirke, Præstegd., Skole, Hospital (opr. 1803 af Baron Fr. C. Holck til Holckenhavn og Forligskommissær P. Bondo, med et Hus til 8 Lemmer af Vindinge og Frørup Sogne), Jærnbanestation („Lamdrup Station") og Andelsmejeri; Rosilde, ved samme Vej, med Friskole; Lamdrup;"

Stationsbygningen er bevaret på Nyhavevej 1.

Noter

Eksterne kilder/henvisninger 
 Geodatastyrelsen: Høje målebordsblade 1842-1899 og lave målebordsblade 1901-1971

Byer i Nyborg Kommune
Måre

Måre er en landsby på Fyn med . Måre er beliggende fem kilometer nordvest for Ørbæk, 17 kilometer sydvest for Nyborg og 21 kilometer sydøst for Odense. Byen tilhører Nyborg Kommune og er beliggende i Region Syddanmark. Den hører til Herrested Sogn.

Herrested er sammenvokset med Måre og Herrested Kirke og havde en skole indtil den blev lukket i 2011 og eleverne overflyttet til Firkløverskolen i Ørbæk.

Historie 

Herrested havde en kort periode fra begyndelsen af det 13. århundrede til 1415 købstadsstatus. Valdemar Sejr tildelte sandsynligvis første gang byen privilegiet et sted mellem 1202 og 1241, men det første kendte privilegium er fra 1252. Den korte afstand til Nyborg og mangelen på afgang til vandvejene begrænsede Herresteds udviklingsmuligheder betydeligt, og byen gik derfor tilbage til at have status som landbirk.

Kilder 

Byer i Nyborg Kommune
Emotiv

Emotiv er betegnelsen for et værdiladet ord eller udtryk, det som kaldes for et "plus- og minusord". 
Eksempler på rubrikker fra magasinet Fokus 24.8.2006: "Det er perkerne mod nazier siger de unge: Racestrid bag knivstikkeri".

Sprogforskning
La Liga 2009-10

La Liga 2009-10 (også kaldet Liga BBVA efter den nuværende hovedsponsor) var den 79. sæson siden oprettelsen af La Liga. Spilleperioden strakte sig fra den 29. august 2009 til den 16. maj 2010. FC Barcelona sikrede sig den 20. ligatitel i klubbens historie med et historisk højt pointtal på 99, blandt andet sikret med 34 mål scoret af ligaens topscorer, Lionel Messi.

Stillingen 

Senest opdateret: 16. maj 2010
 Atlético Madrid vandt en plads i gruppespillet i UEFA Europa League 2010-11 som vinder af UEFA Europa League 2009-10.

Topscorere 

Senest opdateret: 16. maj 2010

Eksterne henvisninger 
 Officiel hjemmeside

Fodboldsæson 2009-10